Afkaq Terrorists on Vokov Air – I Love South Africa!!! – Nanuschka's Blog
Author nanuschkaPosted on April 26, 2013
3 thoughts on “Afkaq Terrorists on Vokov Air – I Love South Africa!!!”
I wish that this letter will eventually get to Mr Schuster because I too want more movies like those.
Very sweet letter of your son.
Baie goeie idees deur jou seun vir ons grootmense gegee om or te dink.
Ja, dit maak my nogal skaam dat dit nodig is vir hom om ons te herinner aan dit wat belangrik is. Dit is so maklik om ingesuig te word deur alles wat negatief is dat ons soms vergeet om te kyk na dit wat mooi is.
Previous Previous post: Daily Prompt – Second Time Around
Next Next post: Born Monster or Insane? Kies jou voorbehoeding
JY LEES NOU Kies jou voorbehoeding
Moenie dat bangmaakstories oor dié middels jou afskrik nie. Jou kleinding is nog skaars uit die doeke, en jy sien nog nie heeltemal kans vir ’n boetie of sussie vir jou pienkvoet nie. Hier is alles wat jy moet weet oor jou opsies vir voorbehoeding.
Die klein Implanon- of Jadelleinplantings stel teen ’n stadige, egalige koers progesteroon in jou bloedstroom vry.
In die eerste jaar raak net een uit 2 000 vroue swanger. Minder as een uit 1 000 raak oor drie jaar swanger, wat dit die doeltreffendste voorbehoedmiddel van almal maak, sê Judy.
Moontlike newe-effekte: Veranderinge in menstruasie, hoofpyn, naarheid. Party vroue hou heeltemal op menstrueer.
Gebruik dit as jy:
’n Langdurige, doeltreffende voorbehoedmiddel soek
Nie voorbehoedmiddels kan gebruik wat estrogeen bevat nie; of
Vergeet om elke dag die Pil te drink.
Kry ’n alternatief as jy:
Borskanker het of enige soort kanker wat vir progesteroon sensitief is
Lewerkanker of -siekte het
Abnormale vaginale bloeding het, of
Antiretrovirale middels (ARM’s) of teringmedisyne drink.
’n Ginekoloog plaas ’n T-vormige intra-uteriene toestel (IUT) in jou baarmoeder. Die hormoonvrye toestel stel koper-ione vry wat sperm doodmaak.
Een uit 200 vroue raak in die eerste jaar swanger.
Veranderinge in menstruasie, krampe, buikpyn, ’n klein risiko vir ontsteking tydens inplasing, moontlike uitwerping tydens jou eerste menstruasie. Jou dokter kan jou leer hoe om die koorde raak te voel.
’n langdurige voorbehoedmiddel soek
nie voorbehoedmiddels kan gebruik wat hormone bevat nie
’n noodvoorbehoedmiddel nodig het – die koper- T werk tot vyf dae ná onbeskermde seks
vergeet om elke dag die Pil te drink; of
ARM’s of teringmedisyne drink.
allergies is vir koper
serviks- of baarmoederkanker het
aan swaar, pynlike maandstondes ly
’n toestand het wat die vorm van jou baarmoeder beïnvloed, soos fibroïede gewasse
geneig is tot ontsteking
abnormale vaginale bloeding het
’n seksueel oordraagbare infeksie het.
Die hormonale IUT, of Mirena, is soortgelyk aan die koper-T. Dit word in jou baarmoeder geplaas, maar pleks van koper stel dit die hormoon progesteroon vry.
Een uit 500 vroue raak in die eerste jaar swanger.
Ligter, maar onvoorspelbare en langdurige bloeding in die eerste ses maande, krampe en buikpyn, ’n klein risiko vir ontsteking tydens inplasing. Maak seker dit word nie tydens jou eerste menstruasie uitgewerp nie.
aan swaar, pynlike bloeding ly – dit word ook dikwels gebruik om swaar maandstonde te behandel
aan endometriose ly
nie voorbehoedmiddels kan gebruik wat estrogeen bevat nie
overgeet om elke dag die Pil te drink.
bors-, serviks- of baarmoederkanker het (of enige ander soort kanker wat vir progesteroon sensitief is)
’n baarmoeder het wat anders gevorm is weens ’n mediese toestand, soos fibroïede gewasse
ongediagnoseerde vaginale bloeding het
’n SOI het.
Dit bevat progesteroon. As jy Nur-Isterate gebruik, moet jy elke twee maande ’n inspuiting kry. Depo-Provera of Petogen word elke drie maande toegedien.
Drie uit 100 vroue raak in die eerste jaar swanger.
Veranderings in menstruasie, teer borste, naarheid, hoofpyn, gewigstoename (gemiddeld sowat 3 kg), aknee.
Gebruik dit as jy
ARM’s of teringmedisyne gebruik. Ander medisynes beïnvloed nie die doeltreffendheid van die Petogen-inspuiting nie
onlangs die lewe geskenk het
langer werkende voorbehoedmiddels vereis.
Kry ’n alternatief as jy
ernstige, onbeheerde hoë bloeddruk het
ongereelde vaginale bloeding het waarvan die oorsaak onbekend is
in die volgende jaar wil swanger raak – dit kan jou tot ’n jaar neem
bloedklonte het of ’n beroerte gehad het.
Die bekendste van die kombinasievoorbehoedmiddels, wat so genoem word omdat dit sowel estrogeen as progesteroon bevat, is diePil. Jy moet dit drie weke lank een keer per dag drink, waarna jy ’n week lank geen pil drink nie of ’n plasebo-pil drink, waartydens jy ’n onttrekkingsbloeding sal hê. As jy die aktiewe pil ná drie weke aanhou drink, sal jy nie jou maandstonde kry nie – wat nie skadelik is nie.
Die vaginale ring, ook ’n kombinasievoorbehoedmiddel, bly drie weke lank in jou vagina, van waar dit estrogeen en progesteroon vrystel. Jy kan dan kies om ’n week lank sonder die ring te loop of om ’n nuwe ring in te sit.
Die plakker vervang jy drie weke lank een keer per week. Jy kan dan ’n week lank sonder ’n plakker loop of daarmee volhou en sodoende verhoed dat jy jou maandstonde kry.
Agt uit 100 vroue raak in die eerste jaar swanger.
Newe-effekte Deurbraakbloeding, buierigheid, teer borste, hoofpyn, naarheid, vloeistofterughouding, gewigstoename.
jou maandstondes wil beheer
aan pynlike maandstondes of PMS ly
aan aknee ly (nie alle pille help hiervoor nie)
binnekort wil swanger raak
van oormatige hare wil ontslae raak
aan endometriose of eierstoksiste ly.
borskanker het (of enige ander soort kanker wat vir estrogeen of progesteroon sensitief is)
ouer as 35 jaar oud is en rook
’n familiegeskiedenis van bloedklonte het of dit self al gehad het
hoë bloeddruk het
’n hartsiekte of -abnormaliteit het
hoë cholesterol het
migraines met auras kry
onbeweeglik is, byvoorbeeld van lang bedrus
aan lupus ly
Progesteroon vs. estrogeen
Hoe voorkom dié hormone swangerskap?
Estrogeen voorkom dat jou liggaam ovuleer, terwyl progesteroon die slym van die serviks laat verdik, wat dit moeiliker maak vir sperm om deur te gaan, en die voering van die baarmoeder verdun, wat dit “onherbergsaam” maak vir ’n bevrugte eier.
Die newe-effekte van estrogeen sluit in:
veranderinge in seksuele begeerte
vergrote of teer borste
naarheid of ’n omgekrapte maag
Vroue wat nie estrogeen kan gebruik nie, kan pille kies wat net progesteroon bevat, maar jy moet dit elke dag op dieselfde tyd drink. As jy dit net drie uur laat neem, is dit dalk nie doeltreffend nie.
Die newe-effekte van progesteroon is onder meer
gemoedskommelinge en depressie
vergrote en teer borste
verhoogde of verlaagde libido
siste aan jou eierstokke, maar dit is gewoonlik skadeloos en verdwyn vanself